b'\n_START_ARTICLE_\nRagnar Berg\n_START_SECTION_\nVitamiiniteooria m\xc3\xb5ningaid vastuv\xc3\xa4ited\n_START_PARAGRAPH_\nBerg leidis, et kuna enamik nn lisatoitumisfaktoreid ehk vitamiine pole kindlasti mitte amiinid (tegelikkuses \xc3\xbcksnes Kazimierz Funki uuritud antineuriitne aine (ka aneuriin) v\xc3\xb5is sisaldada l\xc3\xa4mmastikku), siis pakkus ta ainete nimetuseks Complettines. Kuid aru saades, et l\xc3\xb6\xc3\xb6ks\xc3\xb5na "vitamiinid" on k\xc3\xa4ibele lastud ja teada igale koolipoisilegi, siis otsustas ta kasutada terminit ka enda raamatus. Ka leidis ta koos paljude kaasaegsetega, et s\xc3\xb5naosa vita v\xc3\xb5ib osutuda eksitavaks ja seda v\xc3\xb5idakse seostada elu ning vitaalsusega. Oma raamatus "Vitamins; a critical survey of the theory of accessory food factors", kirjeldab ta mitmeid toitumiseksperimentidega seotud v\xc3\xb5imalikke statistilisi ja metodoloogilisi raskuspunkte, nagu n\xc3\xa4iteks vitamiinide toime uurimisel ja biotestide koostamisel rakendatav meetod katseloomadel vitamiinivaeguse esilekutsumiseks ja siis tekkinud haiguslike seisundite v\xc3\xb5imalikuks raviks vitamiinide manustamisel.\n_START_SECTION_\nIsiklikku\n_START_PARAGRAPH_\nRagnar Berg oli Rootsi ajaloolase ja arheoloogi Wilhelm Bergi (1839\xe2\x80\x931915) ja tema esimese naise Ulrika Charlotta Emerentia "Emy" Gumaeliuse (1846\xe2\x80\x93 ) poeg.'